Diari Oficial de la Generalitat Valenciana


Sumari del DOGV 5435, del 24-01-2007 (2007/297)

Informació pública del pla de reforma interior de la unitat d'execució 18-UE-R, situada al costat de l'avinguda Caputxins.
--------------------------------------------------------------------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/297


Data del document
:   18-12-2006

Organisme emissor
:   Ajuntament de Castelló de la Plana

Tipus de document
:   Informació Pública

L'alcalde de l'Ajuntament de Castelló de la Plana, en data 27 de novembre de 2006, va dictar el decret següent:  
"- En data 16 de març de 2005, la mercantil Estructuras, Viviendas y Carreteras, SL, va depositar una alternativa tècnica de programa per al desenvolupament de la 18-UE-R, situada al costat de l'avinguda Caputxins.  
L'alternativa tècnica acompanyada d'estudi de detall i projecte de reparcel·lació es va protocol·litzar i es va exposar al públic d'acord amb la Llei Reguladora de l'Activitat Urbanística, i els tècnics municipals van emetre informe.  
- El 20 d'abril de 2006, el regidor d'Urbanisme va dirigir escrit a la mercantil referida, en què es requeria una modificació de l'ordenació basada principalment en la reducció d'un 50% de l'edificabilitat a materialitzar en l'àmbit de la 18-UE-R, atés que s'havien produït pels veïns manifestacions en contra de l'ordenació inicial.  
- En data 30 d'octubre de 2006 el licitador ha presentat, entre altres documents, un pla de reforma interior l'objecte del qual és l'ordenació de volums segons les consideracions efectuades per l'ajuntament sobre reducció d'edificabilitat a materialitzar. Així mateix, es regula l'ordenació del subsòl de la zona verda pública amb destí a aparcament de vehicles.  
- L'àmbit del pla de reforma interior és la unitat d'execució 18-UE-R, amb una edificabilitat a materialitzar en aquest àmbit de 8.419 m²t i un defecte de 3.000 m²t, sobre el qual es durà a terme la corresponent reserva d'aprofitament, a l'empara de l'article 168 de la Llei Urbanística Valenciana.  
- La superfície de zona verda pública que exigeix el pla general és de 1.165 m2 i el pla de reforma interior projecta 1.546,56 m², per la qual cosa es milloren les previsions d'aquest pla.  
- El pla general preveu l'elaboració d'un estudi de detall per a ordenar l'àmbit de la 18-UE-R; no obstant això, la nova configuració volumètrica, la concreció de l'altura reguladora i l'ordenació del subsòl amb atribució d'usos, fan necessari un document que excedeix les determinacions pròpies de l'estudi de detall, per la qual cosa queda justificada l'elaboració d'un pla de reforma interior, d'acord amb l'article 69 de la Llei Urbanística Valenciana, en relació amb l'article 160 i 166 del Reglament d'Ordenació i Gestió Territorial i Urbanística.  
- L'arquitecta municipal ha emés informe favorable del document de planejament, amb l'excepció que haurà d'introduir-se en l'ordenança la regulació d'usos del sòl i edificació, almenys amb una remissió a l'ordenança Z-6.  
- D'acord amb l'article 90 de la Llei Urbanística Valenciana, els plans de reforma interior hauran d'exposar-se al públic durant el termini d'un mes i res s'oposa que siga l'Ajuntament el que duga a terme aquest tràmit.  
- D'acord amb l'article 124-4.ny) de la Llei Reguladora de les Bases del Règim Local, l'alcalde seria competent per a exposar al públic els documents de planejament de desenvolupament.  
Per tot això, en virtut de les facultats que em confereix la llei, resolc:  
1r.) Requerir la mercantil Estructuras, Viviendas y Carreteras, SL, perquè incorpore en l'ordenança del pla de reforma interior la regulació d'usos del sòl i l'edificació i justifique els senyals a instal·lar en la zona verda.  
2n.) Exposar al públic durant el termini d'un mes, a efectes d'al·legacions, el pla de reforma interior de la 18-UE-R del pla general, situada al costat de l'avinguda Caputxins, presentat per Estructuras, Viviendas y Carreteras, SL, que introdueix diverses modificacions relatives a l'ordenació del volum i a l'ús del subsòl de la zona verda pública, respecte de l'ordenació inicialment presentada.  
3r.) Notificar-ho a les persones interessades."  
La qual cosa es fa pública per al coneixement general i els seus efectes. I s'adverteix que durant el termini d'un mes, comptador a partir del dia següent de la seua publicació, els interessats podran formular-hi les al·legacions que creguen convenients i consultar l'expedient i el projecte tècnic en les dependències municipals de l'Agència de Desenvolupament Urbanístic, situada en l'avinguda Germans Bou, núm. 16, pis 3r, de dilluns a divendres, de 09.00 a 14.00 hores.  
Castelló de la Plana, 18 de desembre de 2006.- L'alcalde: Alberto Fabra Part.